internet vaartha 194 Views
 
న్యూఢిల్లీ : కీలకమైన వెస్టిండీస్‌ పర్యటనకు భారత క్రికెట్‌ జట్టు బయలుదేరనున్న వేళ టీమిండియా టెస్ట్‌ కెప్టెన్‌ కోహ్లీ జట్టులోని లోపాలపై సంచలన వ్యాఖ్యలు చేశాడు.ఇప్పటి వరకు వన్డేలు,టి20ల మూడ్‌లో ఉన్న ఆటగాళ్లు అంత త్వరగా సుదీర్ఘ మ్యాచ్‌లు ఆడటానిని సన్నద్ధం కాలేరని, మన వాళ్లకు దూకుడు అధికమని,అది టెస్ట్‌ ఫార్మాట్‌కు సరిపడదని అభిప్రాయం వ్యక్తం చేశాడు.ఎట్టి పరిస్థితుల్లోనూ దూకుడు షాట్ల జోలికి పోయి వికెట్లు పారేసుకోరాదని సలహా ఇచ్చాడు.రివర్స్‌ స్వింగ్‌లో వచ్చే బంతులను ఎదుర్కొవడంలో ఆటగాళ్లు ఇబ్బందులు పడుతున్నారని,స్వీప్‌ షాట్‌ ఆడటంలో మరింత ప్రాక్టీస్‌చేయాల్సి ఉందన్నాడు. మేము ఆడిన ఆఖరి టెస్ట్‌ సిరీస్‌ దక్షిణాఫ్రికా నుంచి చాలానే నేర్చుకున్నామని, ఏదైనా విరామ సమ యానికి ముందు, తరువాత వికెట్లు చేజార్చు కోకుండా ఉంటే మెరుగైన స్కోరు చేయవచ్చని తెలుసుకున్నాం. ఆటలో ఆధిప్యం చూపిస్తూ ఉండాలి, వికెట్లను త్వరగా కోల్పోరాదు అని వివ రించాడు.కాగా సమీప భవిష్యత్‌లో భారత జట్టు 17 టెస్టు మ్యాచ్‌లను ఆడనుంది.టీమిండియాను ఒక మంచి జట్టుగా మలచడానికి ఈ మ్యాచ్‌లు ఆత్యంత కీలకమని క్రికెట్‌ పెద్దలు అభిప్రాయపడుతున్నారు.ఇక అనిల్‌కుంబ్లే కోచ్‌గా వచ్చిన తరువాత,ఆయనకున్న విదేశీ అనుభవం  జట్టుకు ఎంతో ఉపకరిస్తుందన్నాడు.అనిల్‌ అన్న జట్టుతో ఉండటంతో ఆటగాళ్లకు ఎంతో ధైర్యంగా ఉంటుంది.బౌలర్లు తమకు మరింత మద్దతు లభిస్తుందని భావిస్తున్నారు.దేశం తరపున అత్యధిక వికెట్లు తీసుకున్న బౌలర్‌గా చరిత్ర సృష్టించిన కుంబ్లే సలహాలు మాకెంతో ముఖ్యం అని కోహ్లీ వ్యాఖ్యానించాడు.
ఒక్కో టెస్టుపై దృష్టిపెడతూ ముందుకు
నిరంతరం మారే ర్యాంకులను దృష్టిలో పెట్టుకుని టీమిండియా ఆడదని కోహ్లీ స్పష్టం చేశాడు.అలాగే రానున్న రోజుల్లో జరగబోయే టెస్టు మ్యాచ్‌లకు తామెలా సన్నద్ధమయ్యామో వెస్టిండీస్‌ పర్యటన తేలుస్తుందని,తమ టార్గెట్‌ నెంబర్‌ వన్‌కు చేరడం కాదని,మంచి క్రికెట్‌ ఆడటమే తమకు ముఖ్యమని తేల్చాడు. వెస్టిండీస్‌తో ఈనెల 21 నుంచి భారత జట్టు నాలుగు టెస్టుల సిరీస్‌ ఆడనుంది.అయితే ఈ సిరీస్‌ను 4-0తో క్లీన్‌ స్వీప్‌ చేస్తే భారత్‌ నెంబర్‌ వన్‌ ర్యాంకును దక్కించుకుంటుంది.ఒక టెస్టు జట్టుగా మాకు మేము సవాల్‌ను ఎదు ర్కొంటూ ఓక అంచనాకు రావడానికి ఇదే సరైన అవకాశం.భవిష్యత్తులో మేమెలా ఆడతామో కొన్ని నెలల్లో తేలుతుంది.
కాగా ఈ ఫార్మెట్‌లో నెంబర్‌ వన్‌ ర్యాంకు పొందడం మా టార్గెట్‌ కాదు, మా ప్రధాన టార్గెట్‌ మంచి క్రికెట్‌ ఆడటమేనన్నాడు. ఒక్కో టెస్టుపై దృష్టి పెడుతూ ముందుకు సాగుతాం, టెస్టు జట్టులో కెఎల్‌ రాహుల్‌ ఉన్నా కీపర్‌గా తమ తొలి ప్రాధాన్యం వృద్ది మాన్‌ సహాకేనని తేల్చాడు.సుమారు 15 నెలలు టీమిండియాకు దూరంగా ఉన్న పేసర్‌ షమీ నాణ్యమైన బౌలర్‌ అని కొనియాడాడు.